  Виталий Пронин Туннэ, 20-тӥ августэ, «Огъя Россия» партилэн генеральной кенешез но фракцилэн кивалтӥсьёсыз огъя кенеш ортчытӥзы. Отын улосъёслэсь пенсионной системаез азинтон ласянь дэмланъёссэс кылзӥзы. С. Неверов «Огъя Россия» партилэн кивалтӥсез Сергей Неверов пусъемъя, нырысь ик син азьын луозы пенсиослэсь быдӟалазэс будэтон, пенсие потыны дасяськись адямиослэсь правооссэс утён. Туннэ Россиын ӧвӧл пенсиосъя рос-прос ужась система. Нош со пенсиослэсь индексацизэс инфляцилэсь вылӥын возён, начар улӥсь семьослэсь лыдзэс кулэстон понна ужаны кулэ, парламентарийлэсь кылъёссэ гожтэ «Интерфакс». Озьы ик С. Неверов дурбасьтӥз ужась муртъёслы, кин пенсизэ люкан понна сюлмаське, пусйиз на кун луисьтэм пенсинной фондъёслэсь ужамзэс тупатоно шуыса. Кенеш дыръя чузъяськем ӵектонъёс пыр-поч эскеремын луозы. Нош ӵуказея, 21-тӥ августэ, пенсиосъя законопроект пумысен парламентско-общественной кылзонъёс ортчозы. Отын чузяськозы калыклэн но экспертъёслэн малпанъёссы. Озьы валамонгес луоз та удысэз азинтон сюрес. 21-тӥ августэ пенсионной системаез ӟечомытон сярысь кылзонъёс ортчозы законопроектэз кыкетӥ лыдӟонъёслы дасян понна. Сергей ЗАХАРОВ Туспуктэм басьтэмын duma.gov.ru сайтысь     